----

----

I Informacija

Komisija

----

Euro kursas (1)

2006 m. birželio 6 d.

(2006/C 132/01)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Euro kursas (1)

2006 m. birželio 5 d.

(2006/C 132/02)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms, iš dalies pakeistą 2004 m. vasario 25 d. Komisijos reglamentu (EB) Nr. 364/2004

(2006/C 132/03)

(Tekstas svarbus EEE)

----

(1)  Kadangi Reglamento Nr. 70/2001 galiojimo laikas baigiasi 2006 m. gruodžio 31 d., nuo 2007 m. sausio 1 d. iki 2007 m. rugsėjo 1 d. schema turės atitikti esamų teisės aktų reikalavimus.

(2)  The scheme and all individual measures based on it lasting beyond 31 December 2006 will be adapted in accordance with the rules applicable following a review of Regulation (EC) No 70/2001.

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms

(2006/C 132/04)

(Tekstas svarbus EEE)

----

(1)  Įmonei suteiktos pagalbos suma lygi dotacijai bruto.

(2)  Įmonei suteiktos pagalbos suma lygi dotacijai bruto.

(3)  Įmonei suteiktos pagalbos suma lygi dotacijai bruto.

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms

(2006/C 132/05)

(Tekstas svarbus EEE)

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms

(2006/C 132/06)

(Tekstas svarbus EEE)

Pagalbos numeris: XS 59/02

Valstybė narė: Ispanija

Regionas: Navara

Pagalbos schemos pavadinimas: Pagalba viešųjų kelių transporto sektoriaus įmonių modernizavimui

Teisinis pagrindas: Ley Foral 8/1997, de 9 de junio. Comunidad Foral de Navarra

Planuojamos metinės išlaidos pagal schemą arba bendra įmonei suteiktos individualios pagalbos suma: Numatomos išlaidos — 150 253 EUR

Maksimalus pagalbos intensyvumas: 50 %

Įgyvendinimo data: 2002 finansiniai metai.

Pagalbos schemos arba individualios pagalbos laikotarpis: Iki 2002 m. gruodžio 31 d.

Pagalbos tikslas: Pagerinti paslaugų kokybę; paskatinti įmonių koncentraciją ir jų išorinį augimą; skatinti informacijos apie jas skleidimą Internete ir stovėjimo aikštelių sunkiasvoriam transportui plėtrą

Ekonomikos sektoriai: Kitos transporto paslaugos.

Pastabos: Viešasis kelių transportas

Pagalbą teikiančios institucijos pavadinimas ir adresas: 

Kita informacija: Asignavimų schema patvirtinta 2002 m. gegužės 15 d. Regioniniu įsakymu Nr. 556/2002

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms

(2006/C 132/07)

(Tekstas svarbus EEE)

----

----

Rekomendacijos dėl galimo rimto pavojaus žmonių arba gyvūnų sveikatai arba aplinkai apibrėžimo atsižvelgiant į Direktyvos 2001/82/EB 33 straipsnio 1 ir 2 dalis — 2006 m. kovo mėn.

(2006/C 132/08)

1.   Įvadas

Šių rekomendacijų, pagrįstų Direktyvos 2001/82/EB su pakeitimais (1) 33 straipsnio 2 dalimi, tikslas yra patikslinti, kokiais išimtiniais atvejais 32 straipsnio 2 dalyje nurodytoje abipusio pripažinimo procedūroje arba 32 straipsnio 3 dalyje nurodytoje decentralizuotoje procedūroje dalyvaujanti valstybė narė, remdamasi galimu rimtu pavojumi žmonių arba gyvūnų sveikatai arba aplinkai, gali atsisakyti pripažinti leidimą prekiauti arba nepateikti teigiamo įvertinimo.

Tuo atveju, kai mažiausiai viena iš valstybių narių (2), kurioms pateikiama paraiška, dėl galimo rimto pavojaus žmonių arba gyvūnų sveikatai arba aplinkai, kaip nurodyta Direktyvos 2001/82/EB 33 straipsnio 1 dalyje, negali patvirtinti įvertinimo ataskaitos, vaisto charakteristikų santraukos ženklinimo etikete ir pakuotės informacinio lapelio, kai jos prašoma pripažinti kitos valstybės narės suteiktą leidimą prekiauti, ta valstybė narė išsamiai pagrindžia savo poziciją leidimą išdavusiai valstybei narei, kitoms valstybėms narėms ir pareiškėjui.

Kadangi tie patys Bendrijos farmacijos srities teisės aktai yra leidimų išdavimo pagrindas visose valstybėse narėse ir visos valstybės narės turi tuos pačius teisinius vaisto kokybės, saugumo ir efektyvumo standartus, vienoje valstybėje narėje išduotas leidimas paprastai turėtų būti pripažįstamas kitose valstybėse narėse.

Taikant abipusio leidimų pripažinimo procedūrą pagal Direktyvos 2001/82/EB 32 straipsnio 2 dalį, leidimą išduodanti valstybė narė įvertina aprašo duomenis ir išduoda nacionalinį leidimą prekiauti, jeigu vaisto pavojingumo ir naudingumo balansas yra palankus, o vaisto kokybė, saugumas ir efektyvumas yra pakankamai užtikrinami ir nepateikiama jokių kitų priežasčių atsisakyti išduoti leidimą prekiauti pagal Direktyvos 2001/82/EB 30 straipsnį. Taikant abipusio pripažinimo procedūrą leidimą išduodanti valstybė narė turi pateikti įvertinimo ataskaitą, kuri turi būti pakankamai išsami, kad paaiškintų kitai valstybei narei, kodėl pavojingumo ir naudingumo balansas yra laikomas palankiu, ir patvirtintą vaisto charakteristikų santrauką, ženklinimą etikete ir pakuotės informacinį lapelį.

Taikant decentralizuotą procedūrą pagal Direktyvos 2001/82/EB 32 straipsnio 3 dalį, nenumatoma jokia pirmesnė nacionalinė procedūra ir tuo metu nėra jokio galiojančio leidimo prekiauti. Gavus reikalavimus atitinkančią paraišką leidimą išduodanti valstybė narė privalo per 120 dienų parengti įvertinimo ataskaitos projektą bei vaisto charakteristikų santraukos projektą, pakuotės informacinį lapelį ir ženklinimą etikete.

Direktyvos 2001/82/EB 33 straipsnio 1 dalyje aprašoma procedūra, kurią reikia taikyti, jeigu valstybė narė negali patvirtinti įvertinimo ataskaitos, vaisto charakteristikų santraukos, pakuotės informacinio lapelio ir ženklinimo etikete, kuriuos parengė leidimą išduodanti valstybė narė. 33 straipsnio 1 dalyje daroma nuoroda į 32 straipsnio 4 dalį, kurioje nurodomos 32 straipsnio 2 ir 3 dalys. Šie straipsniai taikomi tiek abipusio pripažinimo, tiek decentralizuotai procedūroms. Todėl atisakymo išduoti leidimą priežastys yra tos pačios, nesvarbu, ar valstybė narė įvertina įvertinimo ataskaitą, vaisto charakteristikų santrauką, pakuotės informacinį lapelį ir ženklinimą etikete, pateiktus leidimą išduodančios valstybės narės pagal abipusio pripažinimo procedūrą, ar įvertinimo ataskaitos projektą, vaisto charakteristikų santraukos projektą ir ženklinimo etikete bei pakuotės informacinio lapelio projektus, pateiktus pagal decentralizuotą procedūrą.

Šių rekomendacijų paskirtis yra apibrėžti, kokiais ypatingais atvejais valstybė narė, remdamasi galimu rimtu pavojumi žmonių arba gyvūnų sveikatai arba aplinkai, gali atsisakyti pripažinti leidimą prekiauti pagal abipusio pripažinimo procedūrą arba leidimą išduodančios valstybės narės pateiktą įvertinimo ataskaitos projektą, vaisto charakteristikų santraukos projektą ir ženklinimo etikete bei pakuotės informacinio lapelio projektus pagal decentralizuotą procedūrą. Todėl turėtų sumažėti valstybių narių prieštaravimų — jų įvairovė ir skaičius — kurie laikomi viena pagrindinių kliūčių abipusio pripažinimo procedūros veterinarijos srityje patrauklumui ir veiksmingumui.

Be to, valstybė narė turi pateikti išsamius ir pagrįstus įrodymus, kai remdamasi galimu rimtu pavojumi žmonių arba gyvūnų sveikatai arba aplinkai pateikia prieštaravimus, atsižvelgdama į toliau pateikiamus sąvokų apibrėžimus.

Šiame kontekste reikėtų matyti, kad valstybė narė vaidina vieną vaidmenį, kai jos paprašoma patvirtinti vaisto įvertinimo ataskaitą, veterinarinio vaisto charakteristikų santrauką, ženklinimą etikete ir pakuotės informacinį lapelį, pateiktus leidimą išduodančios valstybės narės, kitą vaidmenį, kai ji viena išduoda nacionalinį leidimą prekiauti veterinariniu vaistu, kuriam dar nebuvo pateikta paraiška dėl leidimo prekiauti kitoje Bendrijos valstybėje narėje, ir dar kitą vaidmenį, kai ta valstybė narė pati yra leidimą išduodanti valstybė narė.

Pastaruoju atveju valstybė narė yra visiškai kompetentinga nustatyti leidimo prekiauti veterinariniu vaistu turinį pagal Direktyvą 2001/82/EB. Priešingai, pirmuoju atveju leidimą išduodančios valstybės narės leidimas (įvertinimas) paprastai turėtų būti pripažįstamas, kad kitoms valstybėms narėms reikėtų ne spręsti, ar to leidimo (įvertinimo) turinį galima pagerinti, o aiškiai ir pagrįstai nustatyti, kodėl siūlomas sprendimas dėl leidimo (įvertinimo) kelia galimą rimtą pavojų žmonių arba gyvūnų sveikatai arba aplinkai sveikatai.

2.   Galimo rimto pavojaus apibrėžimas

„Pavojus“ paprastai apibrėžiamas, kaip grėsmės masto išraiška ir galimybė, jog grėsmė realizuosis. Terminas „pavojus“, susijęs su veterinarinio vaisto vartojimu, plačiau apibrėžiamas Direktyvos 2001/82/EB 1 straipsnio 19 dalyje, kaip „bet kokia rizika gyvūnų ar žmonių sveikatai, susijusi su veterinarinių vaistų kokybe, saugumu ir efektyvumu, taip pat bet kokia nepageidaujamų poveikių aplinkai rizika“. Šį apibrėžimą papildo tos direktyvos 1 straipsnio 20 dalis, kurioje rizikos ir naudos santykis apibrėžiamas kaip veterinarinio vaisto teigiamų terapinių poveikių, lyginamų su 19 straipsnio 1 dalyje apibrėžta rizika, vertinimas.

Direktyvoje 2001/82/EB nepateikiamas „galimo rimto pavojaus žmonių arba gyvūnų sveikatai arba aplinkai“ apibrėžimas, tačiau tą apibrėžimą parengti įgaliojama Komisija. Todėl naudojami tokie sąvokų apibrėžimai:

„Galimas rimtas pavojus žmonių arba gyvūnų sveikatai arba aplinkai“ apibrėžiamas kaip situacija, kai labai tikėtina, jog vartojant veterinarinį vaistą sukelta rimta grėsmė turės įtakos žmonių arba gyvūnų sveikatai arba aplinkai ir tai įtakai negalima užkirsti kelio, jos pakeisti arba išvengti.

„Rimtas“ šiame kontekste reiškia grėsmę, kuri galėtų baigtis mirtimi, galėtų kelti pavojų gyvybei, kuri galėtų baigtis nuolatine arba didele negalia (invalidumu), kuri galėtų sukelti apsigimimą (įgimtą ydą) arba dėl kurios gali reikėti gydyti stacionare arba kuri gali sukelti nuolatinius arba ilgalaikius požymius vaistą vartojusiems žmonėms arba gyvūnams arba kuri realiai gali turėti minėtą poveikį, vaistui patekus į aplinką.

„Galimo rimto pavojaus žmonių arba gyvūnų sveikatai arba aplinkai“ negalima vertinti atskirai — reikia atsižvelgti į teigiamą veterinarinio vaisto terapinį poveikį. Atitinkamai „galimas rimtas pavojus žmonių arba gyvūnų sveikatai arba aplinkai“, kaip pateikiama Direktyvos 2001/82/EB 33 straipsnio 2 dalyje, turi būti aiškinamas kaip susijęs su bendru veterinarinio vaisto pavojingumo ir naudingumo įvertinimu, atsižvelgiant į nustatyto pavojaus (-ų) žmonių arba gyvūnų sveikatai arba aplinkai pobūdį ir galimą siūlomos indikacijos (-ų) naudą tikslinei rūšiai.

Siekiant pagrįsti galimą didelį pavojų žmonių arba gyvūnų sveikatai arba aplinkai nepakanka vien nurodyti vieną iš šiuose skyriuose paminėtų situacijų. Kiekvienu atveju būtina įrodyti, pateikiant išsamų mokslinį pagrindimą, kad įprastomis sąlygomis kyla apibrėžtas galimas rimtas pavojus.

2.1.   Galimas rimtas pavojus žmonių sveikatai

2.1.1.   Galimas rimtas pavojus vartotojui

Gyvūninės kilmės produktų vartotojui vartojant gyvūninės kilmės maisto produktus, be reikalo neturėtų kilti pavojus, kurio galima išvengti. Siekiant užtikrinti vartotojų saugumą reikia, vadovaujantis Tarybos reglamentu (EEB) Nr. 2377/90, atlikti visų farmakologiškai aktyvių medžiagų, esančių veterinariniuose vaistuose, likučių maistui skirtuose gyvūnuose saugumo vertinimą. Šis įvertinimas remiasi Leistinos paros dozės (LPD) (3), pagal kurią nustatomas Didžiausias likučių kiekis (DLK) (4), nustatymu.

Galimas rimtas pavojus vartotojui yra tik tada, jeigu karencijos laikotarpis (5), nustatoma pagal tinkamų likučių pasišalinimo tyrimų rezultatus kiekvienam veteriniam vaistui, nesuteikia pakankamai garantijų, kad likučių koncentracija maisto produktuose, gautuose iš gydytų gyvūnų (mėsa, pienas, kiaušiniai ir medus) neviršys leidžiamos koncentracijos ir didžiausio likučių kiekio.

2.1.2.   Galimas rimtas pavojus naudotojui

Galima didelė grėsmė žmonių sveikatai (neprofesionaliam ir profesionaliam naudotojui) privalo būti laikoma rimta ir tikimybė, kad ji iškils praktikoje, panaudojus rizikos valdymo priemones, privalo būti minimali. Didelį poveikį (grėsmę) galima toleruoti tik tada, jeigu vaistų davimo prietaisai ir metodai bei vartojimo sąlygos, aprašytos veterinarinio vaisto charakteristikų santraukoje, sumažina pavojų žmonių sveikatai iki priimtino lygio atsižvelgiant į numatomą naudą gyvūnui.

Galimas rimtas pavojus naudotojui egzistuoja tik tada, jeigu naudojant vieną atsargumo priemonę arba derinant ją su kitais apsaugos metodais neįmanoma sumažinti poveikio vartotojui tiek, kad pavojus sumažėtų iki priimtino lygio (6).

2.2.   Galimas rimtas pavojus gyvūnų sveikatai

Laikytina, kad su konkrečiu veterinariniu vaistu susijęs galimas rimtas pavojus gyvūnų sveikatai egzistuoja pirmiausia tokiomis aplinkybėmis:

2.3.   Galimas rimtas pavojus aplinkai

Paraiškų teikėjai privalo pateikti užbaigtą ataskaitą, kurioje yra Poveikio aplinkai įvertinimas, paremtas vaisto charakteristikomis, jo galimu poveikiu aplinkai, išlikimu aplinkoje bei pasekmėmis bei rizikos valdymo strategijomis. Ataskaitoje reikėtų atsižvelgti į vaisto naudojimą ir vartojimą, veikliosios medžiagos ir pagrindinių aktyviųjų metabolitų išskyrimą bei produkto šalinimą.

Atlikus rizikos įvertinimą, kaip nustatyta tarptautinėse rekomendacijose (7), nustatoma, jog galimas rimtas pavojus aplinkai yra, jeigu:

Apskritai bet koks didelis prieštaravimas turi būti moksliškai pagrįstas, atsižvelgiant į bet kokios grėsmės pobūdį ir lygį, atitinkamo pavojaus mastą, su veterinarinių vaistų vartojimu siejamą naudą, bet kokios rizikos sušvelninimo priemonės įgyvendinimo tikslingumą ir praktiškumą. Paraišką dėl leidimo prekiauti veterainariniu vaistu atmesti ketinanti valstybė narė turėtų būti pasirengusi pateikti savo atmetimo argumentus koordinavimo grupėje, o jeigu ši procedūra neduoda rezultato, arbitražo metu. Taip pat reikėtų pateikti bet kokias atitinkamos valstybės narės iki tol turėtas žinias apie atitinkamą medžiagą ir konkrečius pavojus, nenurodytus veterinarinio vaisto apraše arba leidimą išduodančios valstybės narės įvertinimo ataskaitoje ir nenurodytus vaisto charakteristikų santraukoje per abipusio pripažinimo arba decentralizuotą procedūrą.

Valstybės narės sutiko taikyti bendras taisykles ir gaires, susijusias su veterinarinio vaisto gamyba, kokybe, kontrole, vaisto efektyvumo įvertinimu, jo saugumo ir kokybės užtikrinimo ir ženklinimo etikete įvertinimu. Šiose mokslinėse gairėse pateikiamos rekomendacijos bendram paraiškos įvertinimui. Tačiau, jei turima konkrečių duomenų, negalima atmesti ir kitokių interpretacijų. Reikia pripažinti, kad tokiomis aplinkybėmis neatitiktis mokslinėms gairėms gali automatiškai nesukelti galimo rimto pavojaus žmonių arba gyvūnų sveikatai arba aplinkai, nebent jos atitinka šių rekomendacijų 2 skyriuje aprašytas sąlygas.

Bet koks galimu rimtu pavojumi žmonių arba gyvūnų sveikatai arba aplinkai pagrįstas prieštaravimas negali būti grindžiamas nacionalinių administracinių arba nacionalinių mokslinių reikalavimų skirtumais arba vidaus nacionaline politika, jeigu netenkinamos Direktyvos 2001/82/EB 33 straipsnio 1 dalies sąlygos.

Įmonių ir pramonės GD paskelbs su pirmiau pateiktais apibrėžimais susijusių atvejų pavyzdžius, kurie paprastai nebūtų laikomi „galimo rimto pavojaus žmonių arba gyvūnų sveikatai arba aplinkai“ pagrindu. Sąrašas bus atnaujinamas remiantis taikant decentralizuotą ir abipusio pripažinimo procedūras sukaupta patirtimi.

----

(1)  Su pakeitimais, padarytais Direktyva 2004/28/EB, OL L 136 2004 4 30, p. 58.

(2)  Čia valstybės narės yra visos Europos ekonominės erdvės šalys.

(3)Leistina paros dozė (LPD): likučių kiekis, išreikštas mikrogramais arba miligramais kiekvienam kūno masės kilogramui, kurį galima kasdien suvartoti per visą gyvenimą be didesnio pavojaus sveikatai (8 tomas: Didžiausio likučių kiekio (DLK) nustatymas veterinarinių vaistų likučiams gyvūninės kilmės maisto produktuose http://pharmacos.eudra.org).

(4)Didžiausias likučių kiekis (DLK): didžiausia likučių vartojant veterinarinį vaistą koncentracija (išreikšta mg/kg arba mg/kg skaičiuojant pagal gyvąjį svorį), kuri gali būti priimtina Bendrijai, kad leisti tokią koncentraciją įstatymuose arba pripažinti ją priimtina maisto produktuose arba jų paviršiuje, kaip nustatyta Tarybos reglamente (EEB) Nr. 2377/90 (http://pharmacos.eudra.org).

(5)Karencijos laikotarpis (kaip apibrėžta Direktyvos 2001/82/EB su pakeitimais 1 straipsnio 9 punkte): laikotarpis, būtinas nuo paskutinio veterinarinio vaisto davimo gyvūnams įprastomis naudojimo sąlygomis, atsižvelgiant į šios direktyvos nuostatas, iki maisto produktų iš tokių gyvūnų gavimo tam, kad būtų apsaugota visuomenės sveikata, užtikrinant, kad tokiuose maisto produktuose esantis likučių kiekis neviršija Reglamentu (EEB) Nr. 2377/90 nustatyto didžiausio veikliųjų medžiagų likučių kiekio ().

(6)  Veterinarinių vaistų komiteto Rekomendacijos dėl veterinarinių vaistų naudotojų saugos (EMEA/CVMP/543/03-GALUTINIS http://www.emea.eu.int)

(7)  Veterinarinių vaistų komiteto Pastaba dėl rekomendacijų: Veterinarinių vaistų pavojaus aplinkai įvertinimimas, išskyrus produktus su GMO ir imunologinius produktus (EMEA/CVMP/055/96-GALUTINIS) Gairės dėl veterinarinių vaistų poveikio aplinkai įvertinimo – I ir II etapai (CVMP/VICH/592/98-GALUTINIS; CVMP/VICH/790/03-GALUTINIS http://www.emea.eu.int)

----

----

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 132/09)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Užprotestavimas turi būti pateiktas per šešis mėnesius nuo paskelbimo.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„LINGUÍÇA DO BAIXO ALENTEJO arba CHOURIÇO DE CARNE DO BAIXO ALENTEJO“

EB Nr.: PT/0229/08.04.2002

SKVN ( ) SGN ( X )

Ši santrauka yra parengta tik informacijai. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1.   Kompetentinga valstybės narės įstaiga:

2.   Grupė:

3.   Produkto rūšis:

Klasė 1.2 — Mėsos produktai

4.   Specifikacijos aprašymas: (4 straipsnio 2 dalyje nurodytų sąlygų santrauka)

4.1   Pavadinimas: „LINGUÍÇA DO BAIXO ALENTEJO arba CHOURIÇO DE CARNE DO BAIXO ALENTEJO“

4.2   Apibūdinimas: paprastai į kamštinio ąžuolo dūmais silpnai rūkytų dešrų sudėtį įeina alentéjane kiaulių veislės mėsos išpjovos ir kieti lašiniai. Mėsos ir lašinių gabalai pagardinami druska, ankštinių raudonųjų pipirų pasta, sutrintais džiovintais česnakais, baltu regiono vynu, kmynais, paprika ir juodaisiais pipirais. Apvalkalui naudojamos natūralios sūdytos kiaulės žarnos. Pasagos formos dešros ilgis — 30 cm, skersmuo — nuo 3 cm iki 4,5 cm. Jos išorė blizganti ir truputį grublėta, rausvos ir baltos spalvos, o konsistencija — nuo pusiau kietos iki kietos. Ji suslegiama persukant ir iš abiejų galų surišama medvilnine virvele. Perpjovus matyti, kad spalva nėra tolygi (rausva su baltais pamarginimasi). Masė yra vienalytė, mėsa ir riebalai pasiskirstę netolygiai (dėl to atsiranda margumo aspektas). Riebalai — blizgantys baltos perlamutro spalvos, aromatingi, malonaus skonio. Dešra yra malonaus ir švelnaus skonio, kiek sūroka, kartais — nestipriai aitri. Aromatas — malonus, lengvo dūmo kvapo.

4.3   Geografinė vietovė: Į Linguiça ou Chouriço de Carne do Baixo Alentejo gamybai skirtos pirminės žaliavos geografinę vietovę, kurią natūraliai riboja ąžuolynų zonos („montado“) patenka Abrantes, Alandroal, Alcácer do Sal (išskyrus freguesia de Santa Maria do Castelo), Alcoutim, Aljezur (freguesias de Odeceixe, Bordeira, Rogil ir Aljezur), Aljustrel, Almodôvar, Alter do Chão, Alvito, Arraiolos, Arronches, Avis, Barrancos, Beja, Borba, Campo Maior, Castelo Branco, Castelo de Vide, Castro Marim (freguesias de Odeleite et Azinhal), Castro Verde, Chamusca, Coruche, Crato, Cuba, Elvas (išskyrus freguesia de Caia e S. Pedro), Estremoz, Évora, Ferreira do Alentejo, Fronteira, Gavião, Grândola (išskyrus freguesia de Melides), Idanha-a-Nova, Lagos (freguesia de Bensafrim), Loulé (freguesias de Ameixial, Salir, Alte, Benafim ir Querença), Marvão, Mértola, Monchique (freguesias de Monchique, Marmelete ir Alferce), Monforte, Montemor-o-Novo, Mora, Moura, Mourão, Nisa, Odemira (išskyrus freguesias de Vila Nova de Mil Fontes ir S. Teotónio), Ourique, Penamacor, Ponte de Sôr, Portalegre, Portel, Redondo, Reguengos de Monsaraz, Sabugal, Santiago do Cacém (išskyrus freguesia de Santo André), Sardoal, São Brás de Alportel, Serpa, Sines, Silves (freguesias de S. Marcos, S. Bartolomeu de Messines ir Silves), Sousel, Tavira, (freguesia de Cachopo), Vendas Novas, Viana do Alentejo, Vidigueira, Vila Velha de Ródão ir Vila Viçosa komunos. Atsižvelgiant į pagardų specifiškumą, vietinį gamybos būdą ir juslines produkto savybes, perdirbimo, brandinimo, pjaustymo ir pakavimo būdus, geografinė vietovė yra natūraliai ribojama d'Aljustrel, Beja, Castro Verde, Cuba, Ferreira do Alentejo, Mértola, Moura, Serpa ir Vidigueira komunų Beja regione, d'Alcoutim komunos Faro regione ir freguesias de Cachopo (Tavira komuna) bei de Odeleite e Azinhal (Castro Marim komuna) Faro regione.

4.4   Kilmės įrodymas: Linguiça do Baixo Alentejo (arba Chouriço de Carne do Baixo Alentejo) gali būti gaminama tik perdirbimo vietovėje esančiose perdirbimo įmonėse, kurioms suteiktas tinkamos formos leidimas ir pareiškėjų grupės patvirtinimas. Žaliava yra alentéjane veislės kiaulių, užaugintų gyvulininkystės ūkiuose, turinčiuose ganyklų plotus, kuriuose auga akmeniniai ąžuolai ir (arba) kamštiniai ąžuolai ir kuriuose gali būti taikomos ekstensyvios ar pusiau ekstensyvios gamybos sistemos, kurioms būdingas dominuojantis auginimas atvirame ore. Gyvuliai yra įrašyti į genealoginę alentéjane kiaulių veislės knygą. Skerdžiama ir pjaustoma naudojantis patvirtinimą turinčiose įmonėse, abiem atvejais esančiose gamybos geografinėje vietovėje. Žemės ūkio valdos, skerdyklos ir mėsos išpjaustymo cechai, taip pat Linguiça do Baixo Alentejo (arba Chouriço de Carne do Baixo Alentejo) gamybos cechai yra gamintojų grupės nariai, kuriuos kontroliuoja nepriklausoma įstaiga. Šia sistema užtikrinamas visiškas produkto atsekamumas ir ją taikant bet kuriuo metu galima įrodyti jo kilmę nuo žemės ūkio valdos iki visų parduotų gabalų, visuomet pažymėtų numeruotu sertifikavimo ženklu.

4.5   Gamybos būdas: Dešra gaminama iš alentéjane (Sus ibericus) veislės kiaulių kumpio, nugarinės, krūtinės, sprandinės ir nuopjovų bei lašinių, kurie susmulkinami mechaniniu arba rankiniu būdu tokiu santykiu: 70 % — 80 % liesos mėsos ir 20 % — 30 % riebalų. Mėsą susmulkinus, pagal regionui būdingą ypatybę, ji sumaišoma su riebalais ir vandenyje mirkytais pagardais, kaip tai yra būdinga regione. Mišinys šaltoje patalpoje, kurioje temperatūra neviršija 10 °C, o drėgmės kiekis artimas 80 — 90 %, laikomas dvi dienas. Vėliau kemšamos sūryme mirkytos kiaulių žarnos atidžiai prižiūrint, kad dešros būtų gerai suslėgtos ir surištos. Tada kimštos dešros yra rūkomos. Priklausomai nuo aplinkos sąlygų, labai sauso akmeninio ąžuolo ar kamštinio ąžuolo rūkykloje dešra rūkoma ne trumpiau nei tris dienas, bet ne ilgiau kaip dešimt dienų (nuo 3 iki 4 dienų vasarą ir nuo 5 iki 6 dienų žiemą). Dešra pardavimui rinkoje pateikiama nepjaustyta, supjaustyta į gabalus ar griežinius. Pakuojama esant normalioms, kontroliuojamoms ar vakuuminėms atmosferos sąlygoms, naudojant tam tinkamas nekenksmingas ir inertines produkto atžvilgiu medžiagas. Siekiant išvengti atsekamumo trūkumo ar galimybės kontroliuoti, taip pat bet kokio juslinių produkto savybių pasikeitimo ir garantuoti viso gamybos proceso atsekamumą, mėsa gali būti pjaustoma ir pakuojama tik jos perdirbimo geografinėje vietovėje.

4.6   Ryšys su geografine vietove: Nustatyta, kad Bas-Alentejo vietovėje, dolmenų ir kitų megalitinių paminklų kaimynystėje, kiauliena maistui naudota nuo bronzos amžiaus. Yra liudijimų, kad mėsa regione vartota IV a. prieš Kristų, kai jame dominavo keltai. Šios tautos iš esmės prisidėjo prie Bas-Alentejo mitybos papročių įvairinimo. Vėliau kiaulienos vartoseną praturtino regioną užkariavusių romėnų tradicijos. Kolonizatoriams priskiriami nauji atradimai: kiaulių šėrimas gilėmis ir vietinių aromatinių augalų naudojimas gaminant maisto produktus. Pirmojo mūsų eros tūkstantmečio skiriamoji ypatybė — musulmonų užkariautojų atvykimas. Visgi, atrodo, kad Korano draudimai neturėjo įtakos regione susiklosčiusiems įpročiams. Šio laikotarpio svarbiausias įnašas be abejonių buvo tas, kad vietiniame kulinarijos mene buvo pradėti vartoti prieskoniai. Per amžius nustatyta daug faktų, bylojančių, kad ąžuolų gilėmis šertų kiaulių mėsa, šviežia ar konservuota, regione buvo vartojama daugiausia. Gyvūnai gyveno esant ekstensyviam režimui ir kartais papildomai bendruomenės kiaulidėse vadinamose „adúas“, kurių dar visai neseniai buvo Alentejo žemėse. Nuo antikos iki mūsų dienų alentéjane gastronomijoje kiaulienai visuomet teko išskirtinė vieta. Dešrų gamybos, kurio svarbus produktas yra Linguiça do Baixo Alentejo (ar Chouriço de Carne do Baixo Alentejo), menas, išsivystė dėl poreikio konservuoti kiaulieną ištisus metus. Galiausiai Linguiça do Baixo Alentejo (arba Chouriço de Carne do Baixo Alentejo) su regionu sieja trys pagrindiniai dalykai: naudojamos mėsos kilmė — autochtoninės veislės gyvulys, šis gyvūnas auginamas regiono ąžuolynuose, specifiniu būdu ruošiama pagardinta mėsa yra ypatingo skonio, juslinių savybių ir išvaizdos, išskiriančių Linguiça do Baixo Alentejo (ar Chouriço de Carne do Baixo Alentejo) iš kitų Alentejo regione gaminamų rūkytų mėsos produktų.

4.7   Kontrolės institucija: 

Įstaiga „Certialentejo“ buvo pripažinta atitinkanti normos 45011:2001 reikalavimus

4.8   Ženklinimas etiketėmis: Etiketėje privaloma įrašyti žodžius „LINGUIÇA DO BAIXO ALENTEJO arba CHOURIÇO DE CARNE DO BAIXO ALENTEJO — Indicação Geográfica Protegida“ kartu su šalia esančiu Bendrijos logotipu. Etiketėje turi būti nurodytas sertifikavimo ženklas, kuriame būtinai nurodomas produkto pavadinimas ir atitinkama formuluotė, kontrolės įstaigos pavadinimas ir serijos numeris (skaitmeninis ar skaitmeninis-raidinis produkto atsekamumo kodas).

4.9   Nacionaliniai reikalavimai: —

----

(1)  Commission européenne, Direction générale de l'agriculture et du développement rural, Unité Politique de qualité des produits agricoles, B-1049 Bruxelles.

----

----

Naujųjų valstybių narių esamų valstybės pagalbos priemonių transporto sektoriuje skelbimas

(2006/C 132/10)

(Tekstas svarbus EEE)

Stojimo sutarties IV priedo 4 skyriaus 3 punkte nustatyta tvarka Čekijos Respublika, Estijos Respublika, Kipro Respublika, Latvijos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika pranešė Komisijai apie valstybės pagalbos priemones, kurias šios valstybės narės nori laikyti esama pagalba iki trečių metų nuo įstojimo dienos pabaigos, kaip numatyta EB sutarties 88 straipsnio 1 dalyje. Lietuvos Respublika apie tokias priemones Komisijai nepranešė.

Šių valstybių narių Komisijai praneštų valstybės pagalbos priemonių sąrašas skelbiamas oficialiąja teikiančiosios šalies kalba.

Šio sąrašo vertimai į Europos Komisijos darbo kalbas (anglų, vokiečių arba prancūzų) bus skelbiami Europos Komisijos tinklavietėje:

http://ec.europa.eu/dgs/energy_transport/state_aid/index_en.htm.

Šis sąrašų skelbimas jokiu būdu nelaikomas oficialia Komisijos pozicija dėl minėtų priemonių, o ypač kad šios priemonės atitinka visas Stojimo sutartyje nustatytas sąlygas arba yra suderinamos su Sutartimi.

----

----

Informacijos apie suteiktą valstybės pagalbą pagal 2004 m. rugsėjo 8 d. Reglamentą (EB) Nr. 1595/2004 dėl EB sutarties 87 ir 88 straipsnių taikymo mažoms ir vidutinėms įmonėms, kurios verčiasi žuvininkystės produktų gamyba, perdirbimu ir prekyba, santrauka

(2006/C 132/11)

(Tekstas svarbus EEE)

Airijos Vyriausybė pradėjo taikyti schemą siekdama panaikinti Airijos giliavandenių žuvų ir kiaukutinių žvejybos laivynų pajėgumų perteklių laivus paverčiant laužu dėl mažėjančių žvejybos galimybių, susijusių su žuvies kvotų sumažinimu. Jei atitinkamoje situacijoje negalima tikėtis padidėjusio laimikio per trumpą laikotarpį, ši schema yra skirta padėti tiems žvejams, kurie jau nebegauna ekonominės naudos, ir užtikrinti tvarią ateitį tiems, kurie lieka šioje pramonėje.

Ši schema atitinka Tarybos reglamento 2792/1999 IV priedo ir III priedo 7 straipsnio bei Tarybos reglamento 2370/2002 reikalavimus, kaip nustatyta Komisijos reglamento 1595/2004 10 straipsnyje. Pradinis šios schemos patvirtinimas buvo pateiktas SG(2001)D/289046, 2001 06 01 — pagalbos Nr. 525/2000.

Kaip nustatyta Komisijos reglamento 1595/2000 3 straipsnyje, Airija patikrino ar pagal tą reglamentą teikta pagalba atitinka Bendrijos teisės reikalavimus. Airija taip pat užtikrins, kad būtų įvykdytas įsipareigojimas, nustatytas 3 straipsnyje, pagal kurį valstybės narės tikrina, ar pagalbos gavėjai atitinka Bendros žuvininkystės politikos taisykles.

Aiškinamosios pastabos.: 2005 m. liepos mėn. Padraic White parengtas pranešimas Decommissioning requirements for Ireland's Demersal and Shellfish Fleets (Airijos giliavandenių žuvų ir kiaukutinių žvejybos laivynų veiklos nutraukimo reikalavimai) (žr. priedą) buvo pateiktas Jūrų reikalų ministrui ir Airijos Vyriausybei. Vyriausybė patvirtino šiame pranešime pateiktas rekomendacijas ir paskyrė 45 mln. EUR žvejybinių pastangų suderinimo schemai įgyvendinti 2005–2008 m. laikotarpiu. Parengti schemos, kurią administruos Airijos jūrų žvejybos valdyba (BIM), reikalavimai buvo pateikti Europos Komisijai (Žuvininkystės GD) patvirtinti. Toks patvirtinimas buvo suteiktas Žuvininkystės GD 2005 m. spalio 4 d. laišku (D 10795).

Padraic White pranešimo tikslas buvo nustatyti Airijos giliavandenių žuvų ir kiaukutinių žvejybos laivynų veiklos nutraukimo schemos skubumą, taikymo sritį ir išlaidas, siekiant išlaikyti pusiausvyrą tarp laivyno dydžio ir turimų žvejybos galimybių.

Išnagrinėjus esamą giliavandenių žuvų ir kiaukutinių sektorių padėtį, pranešime buvo pateikta ekonominė analizė, kuri rodo, kad baltųjų žuvų ištekliai turėtų būti 30 % didesni negu jie yra, kad tame sektoriuje turint esamą laivyno dydį būtų gaunama nauda. Panašūs reikalavimai turėtų būti taikomi ir kiaukutinių žvejybos laivynui. Atsižvelgiant į tai, kad artimiausiu metu išteklių arba žvejybos veiklos padidėjimui nėra perspektyvų, buvo rekomenduojama pradėti taikyti schemą, pagal kurią būtų visam laikui panaikinti 25 % giliavandenių žuvų žvejybos laivyno (didesnės nei 10 000 BT) pajėgumų ir būtų sumažintas didžiųjų šukučių žvejybos laivynas iki 4 800 kW, siekiant kad sektoriuje likę žvejai gautų pakankamą ekonominę naudą. Buvo rekomenduojama sumažinti didžiųjų šukučių žvejybos laivyną iki 4 800 kW arba 1 300 BT, nes tai leistų likusiam laivynui vykdyti žvejybos veiklą apytiksliai 130 dienų per metus ir likusiems laivams tai užtikrintų daug geresnį žvejybinių pastangų paskirstymą.

Šiame pranešime pateiktos rekomendacijos buvo grindžiamos tikslu užtikrinti saugesnes ateities perspektyvas, paremtas didesne ekonomine nauda likusiems šios pramonės atstovams bei jų pakrantės bendruomenėms.

Valstybė narė: Airija

Pagalbos Nr.: XF 1/2006

Regionas: NUTS kodo lygis IV

Pagalbos schemos arba įmonės, gaunančios individualią pagalbą, pavadinimas: Tvarios ateities užtikrinimas Airijos žvejybos laivynui — Airijos žvejybos laivyno giliavandenių žuvų ir kiaukutinių sektorių pajėgumų sumažinimas visam laikui.

Teisinis pagrindas: 

Planuojamos metinės išlaidos pagal schemą arba bendra įmonei suteiktos individualios pagalbos suma: 

Didžiausias pagalbos intensyvumas: 

Įgyvendinimo data: 

Pagalbos schemos arba individualios pagalbos laikotarpis: 

Pagalbos tikslas: Teikti pagalbą Laivų veiklos nutraukimo schemai, pagal kurią gali būti visam laikui nutraukta žvejybos laivų veikla Airijos žvejybos laivyne ir jie gali būti išbraukti iš Jūrų žvejybos laivų registro, įgyvendinti.

Taikomų straipsnių nurodymas (straipsniai 4–12) ir reikalavimus atitinkančios išlaidos, kurioms taikoma schema arba individuali pagalba: 10 straipsnis „Pagalba žvejybos veiklos nutraukimui visam laikui“

Bazinė norma

Normos pritaikymas pagal amžių

Normos pritaikymas pagal laivyno segmentą

Atitinkamas (-i) sektorius (-iai): Jūrų žvejybos sektorius.

Pagalbą teikiančios institucijos pavadinimas ir adresas.: 

Tinklvietės adresas: 

----

----

Išankstinis pranešimas apie koncentraciją

(Byla Nr. COMP/M.4211 — Schmolz + Bickenbach/Ugitech)

(2006/C 132/12)

(Tekstas svarbus EEE)

----

(1)OL L 24, 2004 1 29, p. 1.

----

III Pranešimai

Komisija

----

Bureau d'intervention et de restitution belge (BIRB), Bruxelles

Belgisch Interventie- en Restitutiebureau (BIRB), Brussel

Státní zemědělský intervenční fond (SZIF), Prague

Direktoratet for FødevareErhverv, København

Bundesanstalt für Landwirtschaft und Ernährung (BLE), Bonn

Pollumajanduse Registrite ja Informatsiooni Amet (PRIA), Tartu

Service for the management of agricultural products (OPEKEPE), Athens

Fondo Español de Garantía Agraria (FEGA), Madrid

Office national interprofessionnel du lait et des produits laitiers (ONILAIT), Paris

Department of Agriculture and Food, Dublin

Agenzia per le erogazioni in agricoltura (AGEA), Roma

Cyprus Milk Industry Organisation, Nicosia

Lauku atbalsta dienests (LAD), Rīga

Lietuvos žemės ūkio ir maisto produktų rinkos reguliavimo agentūra, Vilnius

Service d'économie rurale (SER), Luxembourg

Mezőgazdasági és Vidékfejlesztési Hivatal (MVH), Budapest

Ministry for Rural Affairs and Environment, Valletta

Dienst Regelingen, Roermond

Agrarmarkt Austria (AMA), Wien

Agencja Rynku Rolnego, Warszawa

Instituto Nacional de Intervenção e Garantia Agrícola (INGA), Lisboa

Agencija Republike Slovenije za kmetijske trge in razvoj podeželja, Ljubljana

Agricultural Paying Agency, Bratislava

Maa- ja metsätalousministeriö, Helsinki

Statens Jordbruksverk, Jönköping

Rural Payments Agency (RPA), Newcastle

Pranešimas apie intervencinių agentūrų vykdomą nuolatinį konkursą dėl sviesto supirkimo

(2006/C 132/13)

Remiantis Komisijos reglamentu (EB) Nr. 796/2006 (1), pradedamas intervencinių agentūrų vykdomas sviesto supirkimo konkursas. Konkursas vyksta pagal Komisijos reglamento (EB) Nr. 2771/1999 (2) II skyriaus 3a skirsnyje numatytą tvarką.

Pirmojo dalinio konkurso pasiūlymų pateikimo terminas baigiasi 2006 m. birželio 13 d. Informaciją suinteresuotosios šalys gali gauti šiose įstaigose:

----

(1)OL L 145, 2006 5 30, p. 4.

(2)OL L 333, 1999 12 24, p. 11. Reglamentas su paskutiniais pakeitimais, padarytais Reglamentu (EB) Nr. 318/2004 (OL L 55, 2004 2 24, p. 44).

----

----

PRANEŠIMAS

2006 m. birželio 7 d. Europos Sąjungos oficialiajame leidinyje C 132 A bus paskelbti „Bendrasis daržovių rūšių veislių katalogas. 24-ojo pilno leidimo antrasis papildymas“ ir „Bendrasis daržovių rūšių veislių katalogas. 24-ojo pilno leidimo trečiasis papildymas“.

Oficialiojo leidinio prenumeratoriai gaus tiek nemokamų šio Oficialiojo leidinio kopijų ir kalbinių versijų, kiek prenumeruoja. Jie prašomi grąžinti pridėtą užsakymo blanką deramai užpildytą ir su nurodytu savo prenumeratos registracijos numeriu (kodas, esantis kiekvienos etiketės kairėje pusėje ir prasidedantis O/...). Šį Oficialųjį leidinį bus galima gauti nemokamai vienerius metus nuo jo išleidimo datos.

Ne prenumeratoriai gali užsisakyti šį Oficialųjį leidinį už mokestį viename iš mūsų pardavimo biurų (žr. kitame puslapyje).

Šį Oficialųjį leidinį, kaip ir visus Oficialiuosius leidinius (L, C, CA, CE), galite rasti nemokamai internete http://europa.eu.int/eur-lex/lex.

----